text: Formació reglada, General info
  Activitat que dona a conèixer els beneficis ambientals de les zones verdes urbanes, especialment les que tenen aigua (llac, basses...) pel paper clau en la conservació i foment de la biodiversitat animal i vegetal.
  A través de diferents dinàmiques pràctiques els participants coneixeran la història del parc, la vegetació i fauna (ocells, amfibis i rèptils) que hi habiten, el funcionament de les caixes niu i la importància del parc en la connectivitat ecològica amb l'entorn. Els alumnes d'ESO realitzen també una pràctica per calcular l'índex de qualitat del llac naturalitzat de Can Zam i del seu entorn. L'activitat conclou amb una reflexió de l'impacte de les persones sobre aquest espai i la seva biodiversitat.
  De dilluns a divendres en horari de matí o tarda; dissabtes i diumenges al matí.
  Donar a conèixer la importància de la presència d'ecosistemes aquàtics als parcs metropolitans en relació a la conservació de la biodiversitat vegetal i animal.
  Identificar la fauna i vegetació pròpia d'un parc metropolità amb disponibilitat d'aigua: ocells, amfibis i rèptils.
  Avaluar el grau de naturalització del parc fent èmfasi en la seva biodiversitat i proposar estratègies per millorar el seu estat de conservació.
  Entendre la importància del parc en la connectivitat ecològica amb l'entorn, concretament amb el Parc fluvial del Besòs.
  L'activitat s'adaptarà per a grups / persones amb mobilitat reduïda, discapacitat intel·lectual i risc exclusió social.